als_Latn dik_Latn sag_Latn
Shkupi sot me aktivitete të shumta shënon 52-vjetorin e tërmetit katastrofal të 26 korrikut të vitit 1963 në të cilin jetën e humbën 1.070 persona ndërsa u lënduan 3.000 të tjerë.
Shënimi fillon me vendosjen e luleve në varrezat e qytetit në Butel, para përmendores së viktimave të tërmetit, transmeton almakos. Pastaj do të vijojë aksioni tradicional i dhurimit të gjakut, aksion ky i Kryqit të Kuq të Qytetit të Shkupit që do të zhvillohet prej orës 9 deri në orën 17 në Qendrën ditore për dhurimin e gjakut të Kryqit të Kuq të Qytetit të Shkupit dhe SHOH “Dare Xhambaz”.
Në Muzeun e Qytetit të Shkupit do të mbahen më shumë manifestime.
Tërmeti në Shkup ndodhi më 26 korrik të vitit 1963 në orën pesë e 17 minuta, ndërsa dridhje më të vogla kishte deri në orën pesë e 43 minuta. (INA)
als_Latn als_Latn als_Latn als_Latn